श्रेष्ठले नेपालका काङ्ग्रेस र कम्युनिष्टहरूले राज्यसत्तालाई लोकतान्त्रिकरण गर्न सफल भए पनि नेपाल जस्तो देशमा युरोपका एकल जातीय राज्यहरूको समाजवाद र साम्यबादको नक्कल गरेको हुँदा असफल भएको बताए । उनले भने- “अहिले नेपाली समाज र यहाँकोे राज्यसत्ताको समस्या लोकतान्त्रिकरणको होइन, सङ्घीयकरणको हो । जवसम्म राज्यसत्ताको सङ्घीयकरण हुँदैन तवसम्म यहाँका उत्पीडित राष्ट्रियताहरूले मुक्ति पाउँदैन ।” उनले नेपालका सत्ताधारीहरूको दोहरो चरित्रप्रति भावुक हुँदै प्रश्न गरे- “गोर्खाल्याण्डको पीडा दुख्नेहरूलाई नेवाःल्याण्ड, थरुहट, मधेस, लिम्बुवान आदिको पीडा किन दुख्दैन ।”
